Medkulturni dialog v mednarodnih odnosih

|
Medkulturni dialog v mednarodnih odnosih
|
bet | 13/45 | Sana | 10.04.2017 | Hajmi | 0,5 Mb. | | #4401 |
(174) Lokalne in regionalne oblasti bi morale preučiti možnost vzpostavitve sodelovanja s partnerskimi institucijami v drugih delih Evrope. Delovanje na tej ravni je bistvena sestavina dobrih sosedskih odnosov med državami in s tem izvrsten okvir za razvoj medkulturnih odnosov. Lokalne in regionalne oblasti lahko organizirajo redna in institucionalizirana posvetovanja z lokalnimi skupnostmi ali oblastmi sosednjih držav glede zadev skupnega interesa, skupaj poiščejo rešitve, opredelijo pravne in praktične ovire za čezmejno sodelovanje in sodelovanje med območji ter sprejmejo ustrezne ukrepe za popravo stanja. Lahko razvijejo programe usposabljanja, vključno z jezikovnim usposabljanjem, za tiste, ki so na lokalni ravni vključeni v takšno sodelovanje.
(175) Organizacije civilne družbe in nosilci izobraževanja lahko prispevajo k medkulturnemu dialogu v Evropi in mednarodnem okviru, na primer prek sodelovanja v evropskih nevladnih strukturah, čezmejnih partnerstvih in shemah izmenjave, zlasti za mlade. Odgovornost mednarodnih institucij, kot je Svet Evrope, je podpirati civilno družbo in nosilce izobraževanj pri tej nalogi.
(176) Mediji so spodbujeni k temu, da se na regionalni, nacionalni ali evropski ravni dogovorijo o izmenjavi in skupni pripravi gradiva za programe, kar se je izkazalo kot koristno za mobilizacijo javnega mnenja v boju proti nestrpnosti in za izboljšanje odnosov v skupnosti.
***
(177) Svet Evrope bo spodbujal in širil sodelovanje z drugimi organizacijami, ki so dejavne na področju medkulturnega dialoga, vključno z Organizacijo ZN za izobraževanje, kulturo in znanost (Unesco) in pobudo „Zveze civilizacij“, Organizacijo za varnost in sodelovanje v Evropi (OVSE), EU in Evro-sredozemsko fundacijo Anne Lindh za dialog med kulturami ter tudi drugimi regionalnimi organizacijami, kot sta Arabska liga in njena organizacija za izobraževanje, kulturo in znanost ALECSO, predstavljajoč regijo, ki jo na Evropo veže vrsta vezi in ima hkrati posebno kulturno tradicijo. Svet Evrope bo na podlagi svojih standardov in vrednot spodbujal medkulturni dialog tudi ob sodelovanju v okviru posebnih projektov z institucijami, kot sta Islamska izobraževalna, znanstvena in kulturna organizacija (ISESCO) in Raziskovalni center za islamsko zgodovino, umetnost in kulturo (IRCICA). To sodelovanje bo na regionalni ravni osredotočeno na odnose med Evropo in sosednimi regijami, zlasti južnimi obalami Sredozemlja, Bližnjim vzhodom in Osrednjo Azijo.
Širjenje in krepitev „Odprte platforme iz Fara“
Svet Evrope bo v sodelovanju z Unescom razvil potencial „Odprte platforme iz Fara“ za mednarodno koordiniranje ukrepanja na področju medkulturnega dialoga.
| (178) V prihodnjih mesecih bo Svet Evrope sprejel nove pobude za tesnejše sodelovanje med navedenimi in novimi partnerji. Eden izmed teh je „Odprta platforma iz Fara“, ki sta jo leta 2005 za spodbujanje medinstitucionalnega sodelovanja na področju medkulturnega dialoga vzpostavila Svet Evrope in Unesco.
| UNESCO (United Nations Educational, Scientific and Cultural Organization - Birlashgan Millatlar Taʼlim, Bilim va Madaniyat Tashkiloti), Birlashgan Millatlar Tashkilotining mahsus tashkilotlaridan biri boʻlib, ikkinchi dunyo urushidan soʼng, 1946-yil tashkil qilingan. |
(179) Druge prednostne dejavnosti v tem kontekstu vključujejo naslednje:
-
(180) EU je leto 2008 poimenovala evropsko leto medkulturnega dialoga. „Bela knjiga o medkulturnem dialogu“ in poskusna „Izmenjava o verski razsežnosti medkulturnega dialoga 2008“ sta dva pomembna prispevka Sveta Evrope v okviru evropskega leta medkulturnega dialoga.38 Svet Evrope posebno prispeva k programu dejavnosti in dinamični razpravi o dolgoročnih političnih perspektivah tudi prek drugih dejavnosti, kot na primer s kampanjo proti diskriminaciji 2008, programom „Medkulturna mesta“, objavo sodne prakse Evropskega sodišča za človekove pravice o vprašanjih medkulturnega dialoga in v okviru Centra za vire o izobraževanju za demokratično državljanstvo in medkulturno izobraževanje (Oslo).
-
(181) Svet Evrope priznava prispevek Centra Sever-Jug in njegove temeljne vloge. Ta ne združuje zgolj vlad, temveč tudi člane parlamentov, lokalne in regionalne oblasti ter civilno družbo. Programske prednostne naloge Centra Sever-Jug so globalno izobraževanje, mladi, človekove pravice, demokratično vodenje in medkulturni dialog. Center Sever-Jug dodatno prispeva pomembno razsežnost k mednarodnim prizadevanjem za spodbujanje medkulturnega učenja, razumevanja in političnega dialoga na celini in med različnimi celinami.
-
(182) „Umetniki za dialog“ je nov program za kulturo in dediščino, ki se bo začel izvajati leta 2008 za krepitev medkulturnega dialoga v sredozemski regiji med umetniki in akterji na področju kulture.
-
(183) Beneška komisija bo še naprej sodelovala z ustavnimi sodišči in enakovrednimi organi v Afriki, Aziji, Severni in Južni Ameriki ter arabskih državah. Je dober primer medkulturnega dialoga, ki temelji na praktičnih ukrepih in načelih ustavne dediščine.
-
(184) Kongres lokalnih in regionalnih oblasti bo nadaljeval delo s partnerji v sredozemski regiji, zlasti v okviru izraelsko-palestinskega sodelovanja in sodelovanja z arabskimi mesti o vprašanjih, kot so dobro vodenje na lokalni ravni in vprašanja v povezavi s preseljevanjem.
|
| |